cyanic-selkie/wikianc huggingface dataset:
Օլգա Ալիմովա
Կենսագրություն
Ծնվել է բազմազավակ ընտանիքում, եղել է ավագ երեխան։ Ավարտել է Սարատովի № 13 ֆիզիկամաթեմատիկական դպրոցը։
Գործունեություն
1975 թվականին ավարտել է Սարատովի պոլիտեխնիկական ինստիտուտը։ Աշխատել է Սարատովի պետական միութենական նախագծային ինստիտուտում, այնուհետև Սարատովի ավիացիոն գործարանում՝ որպես ինժեներ։
1981-1990 թվականներին աշխատել է սկզբում որպես Վ․ Ի․ Լենինի անվան գործարանի քաղաքական լուսավորության կաբինետի վարիչ, ապա գործարանի Կուսկոմի քարտուղար։
1990 թվականին ընտրվել է Սարատովի ժողովրդական պատգամավորների գործարանային շրջանային խորհրդի նախագահի տեղակալ։
1991 թվականին ավարտել է Պովոլժիեի սոցիալ-քաղաքական ինստիտուտը։ Բարձրագույն և միջին ուսումնական հաստատություններում «սոցիալ-քաղաքական առարկաների» դասախոս։
Սարատովում Կոմունիստական կուսակցության վերականգնման կազմակերպիչներից մեկն էր։
1994-1998 թվականներին աշխատել է Սարատովի մարզային դումայի տեղական ինքնակառավարման մարմինների հետ աշխատանքի բաժնի պետի տեղակալ։
1998 թվականի մարտից մինչև 2002 թվականի նոյեմբեր աշխատել է ՌԴ ԴԺ Պետական դումայի պատգամավորի օգնական։
1998 թվականին ավարտել է Սարատովի իրավունքի պետական ակադեմիան «Իրավագիտություն» մասնագիտությամբ՝ «իրավաբան» որակավորմամբ
1998 թվականից ՌԴ Կոմունիստական կուսակցության Սարատովի մարզային կոմիտեի քարտուղար։
2000-2004 թվականներին եղել է Կոմկուսի Կենտկոմի անդամի թեկնածու։
2002 թվականին ընտրվել է «Ռուսաստանի հույս» Համառուսաստանյան կանանց միության համակարգող Պրիվոլժսկի դաշնային օկրուգում։ 2002 թվականի նոյեմբերին ընտրվել է 3-րդ գումարման մարզային դումայի պատգամավոր, արդյունաբերական, շինարարական և կոմունալ քաղաքականության հարցերով կոմիտեի անդամ։
2004 թվականից՝ Կոմկուսի կենտկոմի անդամ։
2007 թվականի դեկտեմբերի 2-ին ընտրվել է Սարատովի 4-րդ գումարման մարզային դումայի պատգամավոր, Սոցիալական քաղաքականության, ֆինանսաբյուջետային քաղաքականության և պետականաշինության և տեղական ինքնակառավարման հարցերի կոմիտեների անդամ։
2011 թվականի մարտին ընտրվել է ՌԴԿԿ-ի Սարատովի մարզային կոմիտեի առաջին քարտուղար։
2011 թվականի դեկտեմբերի 4-ին ընտրվել է Ռուսաստանի Դաշնության 6-րդ գումարման Դաշնային ժողովի Պետական դումայի պատգամավոր։ ՔՊ ընտանիքի, կանանց և երեխաների հարցերով հանձնաժողովի անդամ։
Պետդումայի ընտրություններում 2016 թվականի սեպտեմբերի 18-ին առաջադրվել է կոմկուսի և միամանդատ շրջանի ցուցակով, միաժամանակ գլխավորել է նաև ցուցակը Սարատովի քաղաքային դումայի ընտրություններում։ 2017 թվականի հունվարից աշխատել է որպես Պետական դումայի պատգամավոր Վալերի Ռաշկինի օգնական։
2017 թվականի սեպտեմբերի 10-ի ընտրություններում Սարատովի մարզային ցուցակով ընտրվել է Դումայի պատգամավոր ։
2018 թվականի սեպտեմբերի 9-ին Պետդումայի լրացուցիչ ընտրություններում պատգամավոր է ընտրվել Սարատովի միամանդատ շրջանի 163-րդ ընտրատարածքից։
Օրինաստեղծ գործունեություն
2011-2019 թվականներին Պետական Դումայի VI և VII գումարման պատգամավորի լիազորությունների կատարման ընթացքում համահեղինակել է դաշնային օրենքների նախագծերի 98 օրենսդրական նախաձեռնություն և ուղղումներ ։
Արտաքին հղումներ
Կատեգորիա:Ռուս քաղաքական գործիչներ Կատեգորիա:Կանայք քաղաքականությունում Կատեգորիա:ԽՄԿԿ անդամներ
Այն ալ-Ֆիջայի շրջան
Այն ալ-Ֆիջայի շրջան (ناحية عين الفيجة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուդսայայի գավառիերեք շրերջաններից մեկը։
Վարչական կենտրոնն Այն ալ-Ֆիջա քաղաքն է։ 2004 թվականի տվյալներով բնակչությունը կազմել 19,584 մարդ ։ Քաղաքն ու շրջակա ավանները կազմում են 102.27 քառ.կմ տարածք։
Ունի 6 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կուդսայայի գավառ
Անտոնիո Կասսանո
Անտոնիո Կասսանո (Antonio Cassano, ), իտալացի ֆուտբոլիստ, ջենովայական «Սամպդորիա» ֆուտբոլային ակումբի հարձակվող ։
Կարիերա
Կասսանոն «Բարի» ֆուտբոլային ակումբի սանն է ։ Նա իտալական Սերիա A-ում կատարել է իր նորամուտը 1999 թվականի դեկտեմբերի 11-ին՝ 1999-2000 մրցաշրջանի 13-րդ տուրի «Լեչչեյի» դեմ խաղում (տան տերը՝ «Բարին», այդ խաղում հաղթում է 1-0 հաշվով) ։ Արդեն մյուս տուրում՝ դեկտեմբերի 18-ին «Սան-Նիկոլա» տնային մարզադաշտում Կասսանոն Սերիա A-ում բացելով իր խփած գնդակների թիվը՝ խփում է «Ինտերի» դեմ (2-1) խաղի հաղթական գոլը (արագությամբ անցում կատարելով ձախ եզրով՝ Կասսանոն շարժվում է դեպի տուգանային հրապարակի կենտրոն, շրջանցում է Լորան Բլանին և Քրիստիան Պանուչչիին և հարվածելով իր կողմից ձախ անկյունը գրավում է Ֆաբրիցիո Ֆեռոնայի պաշտպանած դարպասը) ։ Երկու մրցաշրջանի ընթացքում Fantantonio-ն իր ակումբի կազմում անց է կացնում 48 խաղ և դառնում է 6 գոլի հեղինակ ։
2001 թվականին Կասսանոն տեղափոխվում է «Ռոմա», որն այդ տարի մրցաշրջանի գործող չեմպիոնն էր։ Տրանսֆերի գինը կազմում է 28 մլն եվրո ։ Իր առաջին գոլը նոր թիմի կազմում Կասսանոն հեղինակում է մրցաշրջանի 18-րդ տուրի «Վերոնայի» դեմ խաղում։ Կասսանոն ցուցադրում էր հիանալի խաղ և ուներ բարձր արդյունավետություն, սակայն նա այդպես էլ չէր կարողանում ներկայանալ խաղադաշտում՝ «օգտագործելով» իր տաղանդը ամբողջությամբ։ Այդ ամենի մեջ նրան խանգարում էր իր անսաստ բնավորությունը։ Ֆուտբոլիստը չէր կարողանում խուսափել ակումբի տնօրինության և մարզչի հետ մշտական տարաձայնություններից ։ 2006 թվականին պայմանագրի երկարաձգման հետ կապված երկարատև վեճերից հետո Կասսանոն վաճառվում է «Ռեալ Մադրիդին» ։ Այս տրանսֆերը մադրիդյան ակումբի տրասնֆերային պատմության ամենամեծ սխալներից էր։ Կասսանոն Ֆաբիո Կապելլոյի հետ մտնում էր բաց բախման մեջ։ Կասսանոյի և Ֆաբիոյի հարաբերությունները վատ էին հարթված դեռևս «Ռոմայում» համատեղ անցկացրած տարիներից ։ Կապելլոն հաստատում էր, որ Կասսանոն ունի խնդիրներ սեփական քաշի հետ և գտնվում է վատ ֆիզիկական պատրաստվածության մեջ ։ 2007 թվականին Կասսանոն վարձավճարով տեղափոխվում է «Սամպդորիա»։ Հայրենիքում ֆուտբոլիստը ստանում է լրացուցիչ մոտիվացիա։ Նրա խաղը սկսում է որոշ ժամանակով նմանվել իր հինգ տարի առաջ ներկայացրած խաղին։ Կասսանոն չէր վիճաբանում ակումբի տնօրինության անդամների հետ, կանոնավոր կերպով գոլեր էր հեղինակում և նա ժամանակի ընթացքում դառնում է ջենովացի երկրպագուների սիրելին ։ 2008 թվականին Կասսանոյի հետ համաձայնում են երկարաձգել պայմանագիրը և նա դառնում է «Սամպդորիայի» «լիակատար անդամը» (արդեն առանց վարձավճարային իրավունքների)։ 2010 թվականի ապրիլի 11-ին՝ ջենովական դերբիում, «Ջենովայի» դեմ հանդիպման 23-րդ րոպեին Կասսանոն գրավելով Ալեսսիո Սկարպիի պաշտպանած դարպասը դառնում է այդ խաղի միակ գնդակի հեղինակը։ Իտալիայի առաջնության 2010-11 մրցաշրջանի սկզբում՝ Կասսանոյի և «Սամպդորիայի» նախագահի՝ Ռիկարդո Գարոնեյի միջև վեճ է առաջանում այն պատճառով, որ Կասսանոն հրաժարվել էր այցելել ակումբի կազմակերպած բարեգործական ընթրիքին ։ Այդ դեպքից հետո Կասսանոն հեռացվում էր մարզումներից և խաղերի ժամանակ այլևս չէր ընդգրկվում թիմի կազմի ցանկում ։
Դեկտեմբերի կեսերին «Սամպդորիան» որոշում է բաժանվել Կասսանոյի հետ։ Սկսեցին տարածվել լուրեր, ըստ որոնց Կասսանոն պետք է տեղափոխվեր «Միլան» ։ Լուրերը կապ ունեին իրականության հետ և ռոսոներների փոխնախագահ Ադրիանո Գալիանին հայտարարում է, որ Կասսանոն կգա մինչև մրցաշրջանի ավարտը վնասվածքի պատճառով դուրս եկած Ֆիլիպպո Ինձագիին փոխարինելու ։ Սակայն առաջանում են որոշ խնդիրներ կապված տրանսֆերի հետ. «Սամպդորիան» «Ռեալին» «պարտք» էր 5 մլն եվրո՝ Անտոնիոյի տրանսֆերի համար և ըստ պայմանագրի՝ նույն գումարը իսպանական ակումբին պետք է վճարեր նաև այն ակումբը, որը որ կհանդիսանար Կասսանոյի հաջորդը։ «Միլանը» չէր պատրաստվում վճարել այդ գումարը, սակայն այնուամենայնիվ ակումբները համաձայնության են հասնում. և «Սամպդորիան» և «Միլանը» հավասար չափով պետք է տային «Ռեալի» պարտքը ։ 2011 թվականի հունվարի 3-ին Կասսանոն կնքում է պայմանագիր իտալական «Միլանի» հետ՝ մինչև 2014 թվականը  ։ Տեղափոխությունից հետո Կասսանոն ասաց. «Ես հասա բարձունքին։ „Միլանից“ վերև միայն երկինքն է։ Եթե ես այստեղ հաջողության չհասնեմ, ապա ինձ պետք է շութափույթ հասցնել հոգեբուժարան» ։ 2011 թվականի հունվարի 6-ին Կասսանոն կատարում է իր նորամուտը նոր թիմում։ Նրա առաջին խաղն է դառնում «Կալյարիի» դեմ խաղը, որում նա կատարում է փոխանցում Ռոդնի Սթրասերին և վերջինս էլ հեղինակում է այդ հանդիպման միակ գնդակը ։
2011 թվականի հոկտեմբերի 29-ին Անտոնիոն իրեն վատ զգաց՝ գտնվելով այն ինքնաթիռի մեջ, որը վերադառնում էր «Միլան» - «Ռոմա» խաղից։ Մասնավորապես նրա մոտ հանկարծակի առաջացել էին տեսողության, խոսքի և շարժվելու հետ կապված խնդիրներ ։ Անմիջապես վայրէջքից հետո Կասսանոյին տեղափոխել էին հիվանդանոց, որտեղ էլ նրա մոտ հայտնաբերվում են խնդիրներ սրտի հետ. մասնակիորեն էին փակվում աջ և ձախ փորոքների միջնապատերը։ Նոյեմբերի 4-ին Անտոնիոն Միլանում վերավիրահատվում է պրոֆեսոր Մարիո Կարմինատիի կողմից ։ Վիրահատությունն անցնում է բարեհաջող և ֆուտբոլիստի վերականգնման ժամկետը նշանակվում է 6 ամիս ։ Ապրիլին բժիշկները արգելում են Կասսանոյին վերադառնալ մեծ ֆուտբոլ ։ Ի վերջո ապրիլի 7-ին՝ «Ֆիորենտինայի» դեմ հանդիպման 84-րդ րոպեին Կասսանոն փոխարինում կատարելով դուրս է գալիս խաղադաշտ ։
Ապրիլի 29-ին Անտոնիոն խփում է իր առաջին գոլը ֆուտբոլ վերադառնալուց հետո։ Նա հեղինակում է այդ գոլը «Սիենայի» դեմ հանդիպման 26-րդ րոպեին, և այդ խաղում «Միլանը» հաղթում է 4-1 հաշվով։ Խաղից հետո Կասսանոն ասաց, որ այդ գոլը նա նվիրում է իտալական ակումբի բժիշկ Ռոդոլֆո Տավանային, քանի որ հենց այդ բժիշկն էր օգնել նրան վերադառնալ մեծ ֆուտբոլ ։
«Ինտեր» տեղափոխվելուց հետո՝ Կասսանոն La Gazzetta dello Sport-ի հետ հարցազրույցի ժամանակ պատմում է «Միլանից» հեռանալու պատճառի մասին. Այս գործարքը՝ ակնհայտ է, որ ավելի շահավետ է «Ինտերի» համար։ Մասիմո Մորատտին ցանկանում էր ձեռք բերել ինձ դեռևս այն ժամանակ, երբ այստեղ աշխատում էր Ռոբերտո Մանչինին։ Սակայն, քանի որ այդ ժամանակ ես լիակատար խելագար էի ինձ ձեռք չբերելը իր կողմից հանդիսացավ ավելի ճիշտ քայլ։ Ես ունեի նաև այլ առաջարկություններ, օրինակի համար Կատարից։ Ինձ տեղափոխության դիմաց առաջարկում էին մի կույտ փող, սակայն ես ավելի մտադիր էի ներկայացնել հավաքականը աշխարհի առաջնությունում և այդ իսկ պատճառով էլ ընտրեցի «իսկական» առաջնությունը։ Ես ստիպված էի լքել «Միլանը»։ Այնտեղ կար մի մարդ, որը տիրում էր ավելի մեծ իշխանության քան մարզիչը և նա ի տարբերություն այլոց իրեն սխալ էր պահում։ Երբ որ ես հիվանդ էի, իմ ակմակիցները և երկրպագուները ոգևորում էին ինձ, իսկ այդ մարդը շատ բաներ էր խոստանում, սակայն դրանք ուղղակի փուչ խոսքեր էին։ Նա ընդհանուր լեզու էր գտնում միայն նրանց հետ, ովքեր քծնում էին նրան, իսկ դա ամենևին իմ ոճը չէր։ Հետագայում վաճառվում են իմ երկու լավ ընկերները՝ Տիագո Սիլվան և Զլատան Իբրահիմովիչը, ինչից հետո իմ բոլոր կասկածները ցրվում են։ Կուզենայի շնորհակալություն հայտնել ակումբի տիրոջը՝ Սիլվիո Բերլուսկոնիին, նրա աղջիկ Բառբառային, ով մտնում էր ակումբի տնօորինության անդամների կազմի մեջ, «Միլանի» երկրպագուներին և այդ ակումբի կազմում հանդես եկող նախկին ընկերներիս։ Նրանց հետ ես ոչ մի խնդիր չունեի։ Առաջ ասել էի, որ «Միլանից» վերև միայն երկինքն է։ Ինչևէ պարզվեց, որ երկնքում «Ինտերն» է ։
2013 թվականի մարտի 2-ին Կասսանոն նոր ակումբի հետ մարզման ժամանակ վիճաբանության մեջ է մտնում թիմի գլխավոր մարզչի՝ Անդրեա Ստրամաչոնիի հետ ։ Այս դեպքի հետ կապվածություն է ունենում այն, որ «Կատանիայի» դեմ խաղում Կասսանոն չի ներառվում «Ինտերի» հիմնական կազմում և պարտավորվում է վճարել մեծ գումարային տուգանք։ 2013 թվականի հուլիսի 3-ին կնքելով երեք տարի ժամկետով պայմանագիր տեղափոխվում է «Պարմա»։ Այնտեղ նա վերցնում է 99 համարի մարզաշապիկը։ Որպես «Պարմայի» նոր ֆուտբոլիստ ներկայացմանը նվիրված պաշտոնական պրես-կոնֆերանսի ժամանակ Անտոնիոն անկեղծանալով ասում է, որ լքել է Միլանի «Ինտերը» ակումբի նոր գլխավոր մարզիչ Վալտեր Մացարիյի պատճառով։ Այդ մարզչի հետ նա աշխատել էր դեռևս «Սամպդորիայում» անցկացրած տարիներին ։
Ես շնորհակալ եմ «Ինտերի» նախագահ Մասիմո Մորատտիին, սպորտային տնօորեն Մարկո Բրանկեին, ակումբի գլխավոր տնօրեն Պերո Աուզիլիոյին և երևի բոլորին ով իմ հետ է եղել, սակայն միայն թե ոչ ակումբի նոր գլխավոր մարզիչ Վալտեր Մացարիին։ Դեռևս մինչև նոր ակումբ տեղափոխվելը նա ասաց ինձ, որ ես հիմնական կազմի ֆուտբոլիստ եմ, իսկ արդեն պայմանագրի կնքումից հետո ասաց, որ ես ճիշտ կանեմ գնամ տուն ։
2013 թվականի նոյեմբերի 30-ին Կասսանոն հեղինակում է իր 100-րդ գնդակը իտալական Սերիա A-ում ։
2015 թվականի հունվարի 26-ին Կասսանոն երկկողմանի համաձայնությամբ, ժամկետից շուտ խզում է պայմանագիրը «Պարմայի» հետ ։ Պայմանագրի խզումից հետո Անտոնիոն հետաքրքրություն է առաջացնում իր նախկին ակումբ «Ինտերի» և ռուսական «Տերեկի» մոտ ։
Հավաքական
Կասսանոն հավաքականի կազմում իր նորամուտային խաղն անցկացրել է 2003 թվականի նոյեմբերին՝ Լեհաստանի հավաքականի դեմ խաղում ։
Իտալիայի հավաքականի կազմում Կասսանոն մասնակցել է Եվրո-2004 և Եվրո-2008 առաջնություններին, սակայն իտալացիների համար հանդիսավոր 2006 թվականի աշխարհի առաջնությանը ֆուտբոլիստը մասնակցություն չի ունեցել ։
Խաղաոճ
Կասսանոն ստեղածագործող հարձակվող կամ իտալերենով fantasista է, ում գործառույթը սովորաբար գոլային փոխանցումներ կատարելն է ։ Կասսանոն ընդունակ է խաղալու խաղադաշտում ամենուրեք (հարձակվողական ուղղվածություն ունեցող կիսապաշտպանությունից մինչ հարձակում) սկսած առջևի գծի առաջնային և ետին մասից, աջ և ձախ եզրերից և տուգանային հրապարակի կենտրոնային մասերից։ Ի հավելումն իր գործածական դերի նա նաև ենթակա է հանդես գալ որպես առաջ քաշված փլեյմեյքեր, գոլահար և նույնիսկ պետք եղած ժամանակ՝ վինգեր  ։ Կասսանոն բնութագրվում է որպես ֆուտբոլիստ, ով «հմուտ և խելամիտ է գնդակի հետ վարվելիս» և ֆուտբոլիստ, ով «օժտված է դաշտը տեսնելու հիանալի կարողությամբ»  ։ Նրա լավագույն տեխնիկական որակներ են խաղին սուր ընթացք տալու կարողությունը, լավ զարգացած դրիբլինգը, հարձակվողական կարողությունները և փոխանցումային ճշգրտությունը ։ Կասսանոն ի ծնե աջլիկ է, սակայն նա կարողանում է հզոր հարվածներ կատարել երկու ոտքերով էլ  ։
Անձնական կյանք
«Կրակոտ» ֆուտբոլիստը երկար ժամանակ հանդիպել է պարուհի Ռոզարիա Կաննավոյի հետ, սակայն ներկա պահին նրա սիրտը պատկանում է ջրագնդորդ Կառոլինա Մարչալիսին։ 2010 թվականի հունիսի 19-ին Պորտոֆինոյի սուրբ Մարտին եկեղեցում (Chiesa di San Martino) կայանում է Անտոնիոյի և Կառոլինայի ամուսնական արարողությունը ։ 2011 թվականի ապրիլի 14-ին՝ ժամը 4-ի մոտակայքում, Միլանի «La Madonnina» հիվանդանոցում լույս աշխարհ է գալիս Անտոնիոյի և Կառոլինայի առաջնեկ Քրիստոֆերը  ։ 2013 թվականի մարտի 18-ին լույս աշխարհ է գալիս զույգի երկրորդ տղան՝ Լիոնելը  ։
Ակումբային
Ռոմա
Ռեալ Մադրիդ
Միլան
Աղբյուր։ La Gazzetta dello Sport
Արտաքին հղումներ
Կատեգորիա:Իտալացի ֆուտբոլիստներ Կատեգորիա:Սամպդորիայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի հավաքականի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Լա Լիգայի ֆուտբոլիստներ
Անոթային այտուց
Անոթային այտուց կամ անգիոէդեմա (Կվինկեի այտուց, անգիոնևրոտիկ այտուց, անոթանյարդային այտուց), մաշկի ստորին շերտի և անմիջապես մաշկի տակ գտնվող հյուսվածքի կամ լորձաթաղանթի այտուց ։ Կարող է այտուցվել դեմքը, լեզուն, կոկորդը, որովայնը, ձեռքերը կամ ոտքերը ։ Հաճախ անոթային այտուցը կապված է եղնջացանի հետ, որը հանդիսանում է մաշկի վերին շերտերի այտուց  ։ Սկիզբը դրսևորվում է մի քանի րոպեից մի քանի ժամում ։
Այս ախտաբանական վիճակի զարգացման մեխանիզմի հիմքում ընկած են հիստամինը և բրադիկինինը ։ Հիստամինով պայմանավորված տարբերակը տարբեր միջատների խայթոցի, սննդամթերքի և դեղամիջոցների հանդեպ ալերգիկ ռեակցիայի արդյունք է ։ Բրադիկինինով պայմանավորված տարբերակը կարող է պայմանավորված լինել ժառանգական խնդրով՝ С1-էսթերազի պաշարիչի անբավարարությամբ, դեղորայքով՝ անգիոտենզին փոխակերպող ֆերմենտի պաշարիչներով (ԱՓՖ պաշարիչ), լիմֆոպրոլիֆերատիվ խանգարումով ։
Շնչուղիների անցանելիությունը վերականգնելու համար կատարվում է ինտուբացիա կամ կրիկոթիրոիդոտոմիա (վահանակորճային մկանի հատում) ։ Հիստամին ասոցացված անոթային այտուցը կարող է բուժվել հակահիստամինային, կորտիկոստերոիդային դեղամիջոցներով և էպինեֆրինով, իսկ բրադիկինին կախյալ անոթային այտուցի դեպքում նշանակվում են C1 էսթերազի պաշարիչներ, էկալանտիդ, իկատիբանտ կամ կարելի է որպես փոխարինիչ օգտագործել թարմ սառեցված պլազմա ։ ԱՄՆ-ում տարեկան 100,000 մարդ ունենում է անոթային այտուց ։
Նշաններ և ախտանիշներ
Դեմքի մաշկը, հիմնականում բերանի շուրջ գտնվող մաշկը ու բերանի և/կամ կոկորդի լորձաթաղանթը, ինչպես նաև լեզուն այտուցվում են մի քանի րոպեից մի քանի ժամում։ Այտուցը կարող է առաջանալ նաև այլ տեղերում, ավելի հաճախ ձեռքերում։ Այտուցը կարող է լինել քորվող կամ ցավոտ։ Ախտահարված մասերում նյարդերի ճնշման պատճառով կարող է ի հայտ գալ զգայունության թեթևակի նվազում։ Միաժամանակ զարգանում է եղնջացան։ Ծանր դեպքերում առաջանում է ստրիդոր (սուլող շնչառություն), խռպոտ, դժվարացած ներշնչում և օրգանիզմի թթվածնով հագեցվածության նվազում։
Այսպիսի իրավիճակներում անհրաժեշտ է կատարել շնչափողային ինտուբացիա՝ շնչառության կանգից խուսափելու և մահվան ռիսկը նվազեցնելու նպատակով։ Երբեմն պատճառը կարող է լինել վերջին շրջանում ալերգենի հետ (օրինակ՝ գետնանուշ) ունեցած շփումը, բայց ավելի հաճախ այն իդիոպաթիկ (անհայտ պատճառով) է կամ  թույլ է կապված ալերգենի հետ։
Ժառանգական անոթային այտուցի ուղղակի պատճառը հաճախ չի հայտանբերվում, սակայն թեթև վնասվածքները, ատամների շարժումները կամ այլ գործոններ կարող են գրոհների պատճառ դառնալ ։ Սովորաբար զուգակցված եղնջացան կամ քոր չի առաջանում, քանի որ սա ալերգիկ պատասխան չէ։ Ժառանգական անոթային այտուցով պացիենտները ունենում են որովայնային ցավի կրկնվող գրոհներ, որոնք զուգակցվում են արտահայտված փսխումով, թուլությամբ, որոշ դեպքերում ջրային փորլուծությամբ և մաշկից չբարձրացող չքորվող բծային ցանով։ Աղեստամոքսային այս գրոհները միջինում տևում են մեկից հինգ օր և կարող են պահանջել հոսպիտալացում արտահայտված ցավի դեմ պայքարելու և հիդրատացիոն թերապիայի կատարման (շրջանառող արյան ծավալի վերականգնում) նպատակով։
Որովայնային գրոհների ժամանակ նշանակալիորեն բարձրանում են լեյկոցիտների քանակը՝ 13.000-30.000: Երբ ախտանիշները նվազում են և գրոհը մարում է լեյկոցիտների քանակը նվազում է։ Քանի որ ախտորոշիչ թեստերը և ախտանիշները գրեթե չեն տարբերվում սուր որովայնից (օրինակ՝ կույր աղու որդանման ելունի թափածակում) հնարավոր է ժառանգական անոթային այտուց ունեցող, բայց չախտորոշված պացիենտը ենթարկվի լապարատոմիկ (որովայնի վրա կատարվող բաց վիրահատություն) կամ լապարասկոպիկ վիրահատութունների, որոնք որևէ արդյունք չեն տա։ Ժառանգական անոթային այտուցը կարող է առաջացնել տարբեր տեղակայման այտուցներ ավելի հաճախ վերջույթների, սեռական օրգանների, կոկորդի և դեմքի շրջաններում։ Այս այտուցների հետ կապված ցավը կախված տեղակայումից տատանվում է թեթևակի անհարմարությունից մինչև տանջող ցավ։ Հաջորդ գրոհը կանխատեսելն անհնար է։ Հիվանդների մեծամասնությունը միջինում ունենում է ամսական մեկ գրոհ, բայց հնարավոր է նաև գրոհները լինեն ամեն շաբաթ կամ ավելի հազվադեպ՝ տարվա կտրվածքով մեկ կամ երկու գրոհ։ Սադրիչ գործոնները կարող են տարբեր լինել՝ վարակներ, մեխանիկական գրգռում, վիրահատություններ կամ սթրես։ Մեծ մասամբ այտուցը զարգանում է 12–36 ժամում և մարում 2–5 օրում։
Ախտորոշում
Ախտորոշումը դրվում է կլինիկական պատկերի հիման վրա։ Կատարվում են արյան ռուտին հետազոտություններ, որոնք ներառում են արյան ընդհանուր անալիզ, էլեկտրոլիտների որոշում, երիկամային ֆունկցիայի գնահատում, լյարդային ֆերմենտների որոշում։ Մաստոցիտների տրիպտազայի մակարդակը բարձրանում է, եթե գրոհը սուր ալերգիկ (անաֆիլակտիկ) պատասխան է։ Երբ պացիենտի վիճակը կայունանում է, կատարվում են որոշակի հետազոտություններ կոնկրետ պատճառը հայտնաբերելու համար։ Դրանցից են կոմպլեմենտի մակարդակի որոշում, հատկապես կոմպլեմենտի երկրորդ և չորրորդ գործոնների սպառումը վկայում են C1-պաշարիչի անբավարարության մասին։ Երրորդ տիպի ժառանգական անոթային այտուցի ախտորոշումը ժխտման հիվանդություն է, որը բնութագրվում է C1-պաշարիչի նորմալ մակարդակով և ֆունկցիայով։
ժառանգական ձևը երկար ժամանակ մնում է չախտորոշված, իսկ ախտանիշները նման են ալերգիայի, աղիքային խիթի ախտանիշներին։ Կարևոր ախտանիշ է ժառանգական անոթային այտուցի հակահիստամինային ու ստերոիդային դեղորայքին չպատասխանելը, ինչով էլ տարբերում են ալերգիկ պատասխանից։ Բավականին դժվար է ախտորոշել ժառանգական անոթային այտուցն այն դեպքերում, երբ ախտանիշները սահմանափակվում են ստամոքսաղիքային համակարգով։ Բացի հիվանդության ընտանեկան պատմությունից, միայն լաբարատոր հետազոտությունը կարող է հաստատել ախտորոշումը։ Լաբարատոր հետազոտությամբ հայտնաբերվում է կոմպլեմենտի համակարգի C4 գործոնի նվազումը և ոչ թե հենց C1-INH անբավարարությունը։ C4 գործոնը օգտագործվում է իմուն պաշտպանության օղակ հանդիսացող կոմպլեմենտի համակարգի ակտիվացման կասկադային ռեակցիայում և գերակտիվացած վիճակում է, քանի որ չի կարգավորվում C1-INH-ով։
Ժառանգական անոթային այտուց
Ժառանգական անոթային այտուցի երեք տեսակ կա և բոլորն էլ ժառանգվում են աուտոսոմ-դոմինանտ կերպով։ Դրանք տարբերակվում են հիմքում ընկած գենետիկ խանգարման տեսակով։ Առաջին և երկրորդ տեսակները առաջանում են SERPING1 գենի մուտացիայի հետևանքով, որը հանգեցնում է կամ C1-պաշարիչ սպիտակուցի քանակի նվազմանը (առաջին տեսակ) կամ ոչ ֆունկցիոնալ սպիտակուցի սինթեզի (երկրորդ տեսակ)։ Երրորդ տեսակը կապված է F12 գենի մուտացիայով, որը կոդավորում է մակարդման 12-րդ գործոնը։ Ժառանգական անոթային այտուցի բոլոր տեսակների դեպքում կոմպլեմենտի համակարգի գերակտիվացած է, իսկ այտուցը կարող է առաջանալ մարմնի տարբեր մասերում, օրինակ՝ ստամոքսաղիքային համակարգում։ Եթե գործընթացի մեջ ընդգրկվում է կոկորդը, ապա զարգանում է կյանքին վտանգ սպառնացող շնչահեղձություն ։ Համարվում է, որ հիվանդության պաթոգենեզը կապված է վնասված էնդոթելոցիտների կողմից մակարդման 12-րդ գործոնի և/կամ կալիկրեինային համակարգի առաջնային գեներացիայի միջոցով կոնտակտային ճանապարհի չմիջնորդավորված ակտիվացման հետ։ Այս կասկադի վերջնական արդյունքը՝ բրադիկինինը, արտադրվում է մեծ քանակությամբ և գերակայող դեր ունի անոթային թափանցելիության բարձրացման, անոթալայնացման գործում և  անոթային այտուցի բնորոշ գրոհների առաջացման հարցում ։
Ախտաֆիզիոլոգիա
Ժառանգական անոթային այտուցի առաջացման գործում բրադիկինինն ունի կարևոր դեր ։ Այս պեպտիդն ունի ուժեղ անոթալայնիչ ու անոթային թափանցելիությունը բարձրացնող ազդեցություն, որի արդյունքում հեղուկը մեծ քանակությամբ կուտակվում է միջբջջային տարածությունում։ Սա ավելի արտահայտված է դեմքի վրա, որտեղ շարակցական հյուսվածքն ավելի քիչ է արտահայտված և այտուցն ավելի հեշտ է առաջանում։ Բրադիկինինն արտադրվում է տարբեր բջիջների կողմից մի շարք ազդակների պատճառով։ Բրադիկինինը նաև ցավի միջնորդանյութ է։ Բրադիկինինի պաշարումը, քանակի նվազեցումը իջեցնում է ժառանգական անոթային այտուցի կլինիկական նշանները։ Ցանկացած մեխանիզմ, որը բերում է բրադիկինինի քայքայման ընկճմանը կամ արտադրման շատացմանը հանգեցնում է անոթային այտուցի առաջացման։
ԱՓֆ պաշարիչներն ընկճում են անգիոտենզին փոխակերպող ֆերմենտը, որը քայքայում է բրադիկինինին։ Ժառանգական անոթային այտուցի դեպքում կոմպլեմենտի համակարգի առաջնային պաշարիչ C1-էսթերազի անբավարարության պատճառով կոմպլեմենտի համակարգն անըդնմեջ ակտիվ է և արտադրվում է բրադիկինին, իսկ կալիկրեինի (ընկճվում է C1INH-ով) շարունակական արտադրությունը պայմանավորված է C1INH-անբավարությամբ։ Սերինային պրոտեազի պաշարիչ սերպինը նորմայում ընկճում է C1r-ի և C1s-ի միացումը C1q-ի հետ և կանխում C1-կոմպլեքսի առաջացումը, որն իր հերթին ակտիվացնում է կոմպլեմենտի համակարգի այլ սպիտակուցներին։ Այն նաև ընկճում է մակարդման համակարգի տարբեր գործոններ, բայց թրոմբոզի ու արյունահոսության զարգացման ռիսկը սահմանափակ է։
Ժառանգական անոթային այտուցի տեսակներն են՝
Անոթալայնիչ ազդեցություն ունեցող սնունդը (ալկոհոլային խմիչք, դարչին) կարող են բարձրացնել անոթային այտուցի զարգացման ռիսկը գերզգայունություն ունեցող մարդկանց մոտ։ Եթե գրոհներն առաջանում են այսպիսի սննդի օգտագործումից հետո իսկ սկիզբը կարող է հետաձգված լինել մինչև գիշեր կամ մի քանի ժամով, ապա դժվարանում է սննդի օգտագործման և գրոհի զարգացման մեջ կապի հայտնաբերումը։ Ի հակադրություն սրա, բրոմելաինի և քրքումի համակցված օգտագործումը նպաստում է ախտանիշների նվազեցմանը ։
Իբուպրոֆենի և ասպիրինի օգտագործումը որոշ պացիենտների մոտ կարող է բարձրացնել գրոհի զարգացման ռիսկը։ Ացետամինոֆենի օգտագործումն ունի համեմատաբար ավելի փոքր ազդեցություն գրոհի զարգացման համար։
Ալերգիա
Ալերգիկ անոթային այտուցի դեպքում ալերգենից խուսափելը և հակահիստամինային դեղորայքի օգտագործումը կարող են կանխել հետագա գրոհները։ Ցետիրիզինը անոթային այտուցի դեպքում լայնորեն նշանակվող հակահիստամինային դեղորայքներից է։ Որոշ պացիենտներ նշում են գիշերային ժամերին ցետիրիզինի ցածր դեղաչափերի օգտագործաման արդյունավետությունը գրոհների կանխման համար, իսկ գրոհի առաջացման դեպքում ավելի մեծ դեղաչափերի օգտագործումը։ Ծանր անոթային այտուցի դեպքերը պահանջում են պատճառային ալերգենի հանդեպ ապազգայունություն (դեսենսիտիզացիա), քանի որ մահացության ռիսկ կա։ Քրոնիկ դեպքերը պահանջում են ստերոիդային թերապիա, որը գերազանցապես դրական պատասխանի է հանգեցնում։ Այն դեպքերում, երբ ալերգիկ գրոհը ուղղվում է դեպի շնչուղիներ և բերում օբստուկցիայի զարգացմանը, ադրենալինի օգտագործումը կյանքի պահպանման կարևոր միջոց է։
Ժառանգական
Ժառանգական անոթային այտուցի դեպքում պետք է խուսափել յուրահատուկ գրգռող ազդակներից որոնք նախկինում խթանել են գրոհների առաջացումը։ Այս տեսակը չի պատասխանում հակահիստամինային դեղորայքին, կորտիկոստերոիդներին կամ ադրենալինին։ Սուր վիճակում բուժումը ներառում է C1-INH-ի (C1-էսթերազի պաշարիչ) կոնցենտրատ դոնոր արյունից, որը տրվում է հիվանդին ներերակային տարբերակով։ Արտակարգ իրավիճակներում կարելի է ներարկել թարմ սառեցված պլազմա, որը ևս պարունակում է C1-INH։ Այնուամենայնիվ Եվրոպական շատ երկրներում C1-INH-ի կոնցետրատը հասանելի է միայն այն մարդկանց համար, ովքեր մասնակցում են որոշակի ծրագրերի։ Էկալանտիդ և իկատիբանտ դեղամիջոցները կարող են օգտագործվել գրոհները բուժելու նպատակով ։ 2017 թվականին այս դեղամիջոցներն արժեին 5,700-ից մինչև 14,00 դոլար ամեն դոզայի համար։ Դեղորայքի գինը եռապատկվել է երկու տարվա ընթացքում ։
Ձեռքբերովի
Ձեռքբերովի անոթային այտուցի, ժառանգական անոթային այտուցի առաջին և երկրորդ տիպերի, ոչ հիստամինէրգիկ անոթային այտուցի դեպքերում հակաֆիբրինոլիտիկ դեղորայքներից տրանեքսեմաթթուն կամ ε-ամինոկապրոնաթթուն կարող են արդյունավետ լինել։ Ցինարիզինը արգելակում է կոմպլեմետնի C4 գործոնը և խորհուրդ է տրվում լյարդային հիվանդությունների դեպքում, երբ անդրոգենները հակացուցված են ։
Կանխարգելում
Ժառանգական անոթային այտուցի հետագա գրոհները կանխարգելելու համար խորհուրդ են տրվում անդրոգենների՝ դանազոլի, օքսանդրոլոնի, մեթիլտեստոստերոնի դեղամիջոցներ։ Այս դեղամիջոցները բարձրացնում են ամինոպեպտիդազ P-ի մակարդակը, որն ինակտիվացնում է կինիններին ։ Կինինները, հատկապես բրադիկինինը և կալիդինը պատասխանատու են անոթային այտուցի կլինիկական արտահայտությունների համար։
2018 թվականին ԱՄՆ սննդի և դեղորայքի վերահսկման ծառայությունը (U.S. Food and Drug Administration) հաստատեց ներերակային մոնոկլոնալ հակամարմին լանադելումաբի կիրառումը 12 տարեկանից բարձր անձանց մոտ ժառանգական անոթային այտուցի գրոհների կանխագելման նպատակով։ Լանադելումաբը ընկճում է պլազմային ֆերմենտ կալիկրեինին, որը ժառանգական անոթային այտուց ունեցող անձանց շրջանում արտազատվում է հավելյալ քանակներով և նպաստում է կալիդինի և բրադիկինինի առաջացմանը իրենց նախորդ կինինոգեններից ։
Պատմություն
1882 թվականին Հենրիխ Քվինկեն առաջինը նկարագրեց անոթային այտուցի կլինիկական պատկերը, չնայած դրանից առաջ նկարագրվել էին այս վիճակի մասին  ։
1888 թվականին Վիլիամ Օսլերը նշեց, որ որոշ դեպքեր ունեն ժառանգական նախատրամադրվածություն։ Նա անվանեց դրանք ժառանգական անոթանյարդային այտուց ։
1963 թվականին հայտնաբերվեց C1 էսթերազի պաշարիչի անբավարարության հետ կապը ։
Համաճարակաբանություն
Անոթային այտուցի պատճառով տարեկան ութսունից հարյուր տասներկու հազար մարդ դիմում է շտապ օգնության բաժանմունք։ ԱՄՆ-ում հոսպիտալացում պահանջող ալերգիկ վիճակներից առաջին տեղում է անոթային այտուցը ։
Արտաքին հղումներ
Կատեգորիա:Հիվանդություններ Կատեգորիա:Շտապ օգնություն Կատեգորիա:Անհետաձգելի բուժօգնություն Կատեգորիա:Ալերգիկ վիճակներ
Լագարդ (Արյեժի գավառ)
Լագարդ (Lagarde), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09150։
Բնակչություն
Համայնքի բնակչությունը 2008 թվականին կազմում էր 180 մարդ։
Տնտեսություն
2007 թվականի տվյալներով 98 աշխատունակ տարիքի մարդկանցից (15-64 տարեկան) 58-ը տնտեսապես ակտիվ էին, 40-ը անգործունակ (ակտիվության ցուցանիշը 59,2 %, 1999 թվականին եղել է՝ 63,6 %)։ 58 աշխատունակ բնակիչներից 49-ը աշխատում էին (25 տղամարդ և 24 կին), անաշխատանք էին 9-ը (4 տղամարդ և 5 կին)։ 40 անգործունակ մարդկանցից 6-ը աշակերտներ կամ ուսանողներ են, 23-ը թոշակառու, 11-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Մուտքագրման կույր մեթոդ
Մուտքագրման կույր մեթոդ, համակարգչով, գրամեքենայով կամ այլ տեխնիկական սարքի ստեղնաշարով, առանց ստեղներին նայելու ինֆորմացիայի արագ մուտքագրման եղանակ։
Նախկինում հայտնի էր որպես «Ամերիկյան տասմատյա Կույր մուտքագրման» մեթոդ։ Գոյություն ունի դեռ 1888 թվականից։ 19-րդ դարում կույր մեթոդով գրամեքենաների վրա մուտքագրել էին սովորեցնում մեքենագրուհիներին և քարտուղարուհիներին։ Այն թույլ է տալիս սահմանափակել սղագրության անհրաժեշտությունը և էապես բարձրացնել քարտուղարուհու աշխատանքի արտադրողականությունը։
Պեպսին
Պեպսին, հիդրոլազների դասի մարսողական ֆերմենտ, ճեղքում է սպիտակուցներն ու պեպտիդները։ Պարունակվում է կաթնասունների, թռչունների, սողունների և ձկների մեծ մասի ստամոքսահյութում։ Հայտնաբերել է Թ․ Շվանը (1836), բյուրեղային վիճակում ստացել է Ջ․ Նորթրոպը (1930)։ Պեպսին գնդիկային սպիտակուց է, բաղկացած 340 ամինաթթուներից, մոլային զանգվածը 34500 է։ Ամենամեծ արագությամբ ճեղքում է արոմատիկ ամինաթթուների՝ թիրոզինի և ֆենիլալանինի առաջացրած պեպտիդային կապերը։ Արտադրվում է ստամոքսի գլխավոր բջիջներից՝ ոչ ակտիվ պեպսինոգենի ձևով և ակտիվանում ստամոքսահյութի աղաթթվի ազդեցությամբ։ Օգտագործվում է լաբորատոր հետազոտություններում, բժշկության, պանրագործության մեջ։
Մուտքագրման կույր մեթոդ
Բովանդակություն
Պեպսին
Ծանոթագրություններ
Կատեգորիա:ՖՀ 3.4.23
Մուտքագրման կույր մեթոդ
Պատմություն
Կույր հավաքելով մեթոդը մշակվել է դատարանի սղագրող, ամերիկացի Ֆրենկ Էդգար Մըքգուրինի կողմից Սոլթ Լեյք Սիթիում, 1888թ. հուլիսի 25-ին։ Մըքգուրին, լինելով այս մեթոդը օգտագործող ժամանակի միակ հայտնի մարդը, հաղթում է ութմատյա տեսողական մեթոդով մեքենագրող հանրահայտ Լուի Թրամվին։ Սա եղել է մեքենագրության առաջին մրցույթը, որը իրականացվել է Սինսինաթի քաղաքում։ Մրցույթի արդյունքները լուսաբանվել են ժամանակի հեղինակավոր բազմաթիվ թերթերի առաջին էջերում։ Մըքգուրին մրցույթում շահել էր 500$ ԱՄՆ, որը, համաձայն սպառողական գների ինդեքսի, 2008 թվականի դրությամբ կկազմեր 11675$ ԱՄՆ [3]: Այս հաղթանակը մեծ հետաքրքրություն առաջացրեց և' կույր մեքենագրման մեթոդի, և' տպագրական մեքենաների հանդեպ։ Այդ օրը կարելի է համարել կույր մեթոդով մեքենագրման ծննդյան օր, որի հիմվան վրա հետագայում ստեղծվեցին տարբեր լեզուների կույր մուտքագրման մեթոդներ։
Այս մրցույթից արդեն երեք տարի անց մուտքագրման Կույր մեթոդին իր ստեղծագործությունում անդրադարձել է նաև Արթուր Կոնանդ Դոյլը. « - Չե՞ք կարծում, - հարցրեց նա, - որ ձեր կարճատեսությանը պարագայում հոգնեցուցիչ է այդքան շատ մեքենագրելը» ։ « - Սկզբում ես հոգնում էի, սակայն ես մեքենագրում եմ կույր մեթոդով, - պատասխանեց նա»։ Արթուր Կոնանդ Դոյլ. «Շերլոկ Հոմսի արկածները» 1981թ.
Կատեգորիա:Հմտություններ
Boeing 737-ի ավիավթար Դոնի Ռոստովում
Սա ամենախոշոր ավիավթարն էր Ռոստովի մարզում ։
Ինքնաթիռ
Boeing 737-8KN (գրանցման համար A6-FDN) օդանավը արտադրվել է 2010 թվականին ։ Առաջին չվերթը իրականացրել է նույն թվականի դեկտեմբերի 21-ին։ 2011 թվականի հունվարի 24-ին օդանավը հանձնվում է flydubai ավիաընկերությանը։ Օդանավը ուներ երկու շարժիչ՝ CFM International 56-7B26 արտադրության ։
Ուղևորներ և անձնակազմի անդամներ
Ինքնաթիռը բաղկացած էր 5 սպասուհիներից ։
Ավիավթար
Չվերթ FZ-981 ենթադրվում էր, որ օդանավը թռչել է Դուբայի օդանավակայանից ժամը 21:45 տեղական ժամանակով (GST) և վայրէջք պետք է կատարեր Դոնի Ռոստով օդանավակայանում ժամը 01:20 ։ Ինչպես հայտնում է ցուցատախտակը ինքնաթիռը դուրս է եկել օդանավակայանից ժամը 22:37 ։ Երբ օդանավը եղել է 460 մետր բարձրության վրա, օդաչուները հայտնել են դիսպետչերներին այդ մասին և ինքնաթիռը սկսել է բարձրանալ ։ Օդանավը եղել է 1200 մետր բարձրության վրա, այնուհետև ինքնաթիռի արագությունը կտրուկ նվազել է հասնելով ընդամենը 100 մետր բարձրության վրա։ Այնուհետև ինքնաթիռը վթարի է ենթարկվել ։
Հետաքննություն
Հետաքննությունը պարզել է, որ ավիավթարի հիմնական պատճառը եղել է անձնակազմի սխալը և վատ եղանակային պայմանները ։
Ռուսաստանում
Ռուսաստանի նախագահ Վլադիմիր Պուտինը վարչապետ Դմիտրի Մեդվեդևի հետ միասին իրենց ցավակցություններն են հայտնել զոհվածների ընտանիքներին ։
Հողային կադաստր
Հողային կադաստր, հողի բնական, տնտեսական, իրավական, վիճակի հավաստի տվյալների ամբողջություն։
Հողային կադաստրը Հայաստանում
Այդ տեղեկությունները հաշվի են առնվում հողերի պահպանումը և օգտագործումը ծրագրավորելիս, հողամասեր տրամադրելիս, հողի վճարների չափերը որոշելիս, հողաշինարարություն իրականացնելիս, հողի օգտագործման և պահպանման տնտեսական գործունեությունը գնահատելիս և այլն։
Անշարժ գույքի պետական միասնական կադաստրի վարումը սահմանվում է օրենքներով և այլ նորմատիվ իրավ, ակտերով։
Արտաքին հղումներ
Կատեգորիա:Հողային օրենսգիրք
Կոնստանտին Մելնիկով
Կոնստանտին Մելնիկով (Константин Степанович Мельников, ), ռուս ճարտարապետ և նկարիչ։ Նրա ճարտարապետական աշխատանքը՝ խտացված մեկ տասնամյակի մեջ (1923-1933), դասեց Մելնիկովին 1920-ական թվականների ավանգարդ ճարտարապետների շարքում։ Չնայած նրան ասոցացնում էին կոնստրուկտիվիստների հետ՝ Մելնիկովը անկախ արտիստ էր, որը սահմանափակված չէր մասնավոր ոճի կամ արտիստների խմբի կանոններով։ 1930-ական թվականներին Մելնիկովը հրաժարվեց ստալինյան ծաղկող ճարտարապետության հետ հաշվի նստելուց, հեռացավ և մինչև իր կյանքի վերջը աշխատեց որպես դիմանկարիչ և ուսուցիչ ։
Արտաքին հղումներ
Կատեգորիա:Ռուս ճարտարապետներ Կատեգորիա:Խորհրդային ճարտարապետներ Կատեգորիա:Մոսկվա քաղաքում մահացածներ Կատեգորիա:Խորհրդային նկարիչներ Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ Կատեգորիա:20-րդ դարի ռուս նկարիչներ Կատեգորիա:Մոդեռնիստ ճարտարապետներ Կատեգորիա:Կոնստրուկտիվիստ ճարտարապետներ Կատեգորիա:Ռուս նկարիչներ Կատեգորիա:Ռուս արվեստագետներ
The Independent
«Ինդեփենդենտ» (The Independent՝ «անկախ»), բրիտանական օրաթերթ։ Գաղափարապես մոտ է լիբերալ դեմոկրատ կուսակցությանը, հատուկ ուշադրություն է դարձնում մարդու իրավունքներին վերաբերող խնդիրներին։ 2009 թվականին պարբերականի շրջանառությունը եղել է 183,5 հազար օրինակ (ամենաքիչը բրիտանական օրաթերթերի շարքում), շաբաթօրյա թողարկման («The Independent on Sunday») շրջանառությունը՝ 155,6 հազար օրինակ ։ 2013 թվականի նոյեմբերին, ABC հետազոտական ընկերության տվյալներով, պարբերականի շրջանառությունը եղել է 67,7 հազար օրինակ, 2014 թվականի ապրիլին՝ 63,4 հազար օրինակ ։
Հիմնադրվել է 1986 թվականին The Daily Telegraph պարբերականի նախկին երեք լրագրողների կողմից՝ Անդրեաս Ուիտտամ Սմիթի, Ստիվեն Գլովերի և Մեթյու Սիմոնդսի ։
2010 թվականի մարտին հայտարարվեց, որ պարբերականը գնվել է ռուս գործարար Ալեքսանդր Լեբեդևի կողմից։ Գործի գինը խորհրդանշական 1 ֆունտ էր ։ Վաճառքի հետ միաժամանակ  հայտարարվեց նաև Այվեն Ֆալլոնի հրաժարականի մասին, ով «Ինդեփենդենտ» и «Independent on Sunday» պարբերականների անմիջական ղեկավարն էր ։
Համաձայն ռուսական Բի-Բի-Սի ծառայության, 2012 թվականի հունվարի 3-ին պարբերականի սեփականատերն Ալեքսանդր Լեբեդևի որդին է՝ Եվգենի Լեբեդևը ։
2014 թվականի հունվարին The Guardian պարբերականը հայտարարեց, որ Ալեքսանդր Լեբեդևը վաճառքի է հանել «Ինդեփենդենտ», «The Independent on Sunday» և «i» պարբերականները։ Վաճառքի պատճառը խմբագրության կորուստներն էին։ 2012 թվականին, համաձայն «Ինդեփենդենտ» պարբերականի հաշվետվության, մաքուր կորուստը կազմել է 14 միլիոն ֆունտ (2011 թվականին՝ 18 միլիոն ֆունտ) ։
Համաձայն ռուսական «Կոմերսանտ» պարբերականի, «Ինդեփենդենտ» պարբերականի և դրա հետ կապված ապրանքանիշների վաճառքը կապված էր Ալեքսանդր Լեբեդևի ֆինանսական ծանր դրության հետ ։
Համաձայն The Guardian պարբերականի տեղեկատվության, նոր ներդրողների փնտրտուքով զբաղվում էր «Independent Print» հրատարակչության տնօրենների խորհրդի նախագահ և պարբերականի  հիմնադիրներից մեկը համարվող Անդրեաս Ուիտտամ Սմիթը ։
Արտաքին հղումներ
Կատեգորիա:Պարբերականներ Կատեգորիա:Մեծ Բրիտանիայի թերթեր Կատեգորիա:Անգլերեն թերթեր
Հայաստանի Հանրապետության Զինված ուժերի գլխավոր շտաբ
Հայաստանի Հանրապետության Զինված ուժերի գլխավոր շտաբ, ՀՀ ԶՈՒ ԳՇ, Հայաստանի զինված ուժերի կառավարման գերագույն մարմինը։ Տեղակայված է Երևանում։
Աղբյուրներ
Կատեգորիա:Հայաստանի Հանրապետության Զինված ուժերի գլխավոր շտաբ
Լակավ (Արյեժի գավառ)
Լակավ (Lacave), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09148։
Բնակչություն
Համայնքի բնակչությունը 2008 թվականին կազմում էր 120 մարդ։
Տնտեսություն
2007 թվականի տվյալներով 67 աշխատունակ տարիքի մարդկանցից (15-64 տարեկան) 49-ը տնտեսապես ակտիվ էին, 18-ը անգործունակ (ակտիվության ցուցանիշը 73,1 %, 1999 թվականին եղել է՝ 67,2 %)։ 49 աշխատունակ բնակիչներից 44-ը աշխատում էին (23 տղամարդ և 21 կին), անաշխատանք էին 5-ը (2 տղամարդ և 3 կին)։ 18 անգործունակ մարդկանցից 7-ը աշակերտներ կամ ուսանողներ են, 7-ը թոշակառու, 4-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ալ-Կուտեյֆայի շրջան
Ալ-Կուտեյֆայի շրջան (ناحية القطيفة), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ալ-Կուտեյֆայի գավառի չորս շրերջաններից մեկը։
Վարչական կենտրոնն Ալ-Կուտեյֆա քաղաքն է։ 2004 թվականի տվյալներով բնակչությունը կազմել 44,820 մարդ ։ Քաղաքն ու շրջակա ավանները կազմում են 270.68 քառ.կմ տարածք։
Ունի 3 գյուղ և ավան
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Կուտեյֆայի գավառ
ՀՀ անտառային դարչնագույն հողեր
ՀՀ անտառային դարչնագույն հողեր, կազմում են ՀՀ տարածքի 21,6 %-ը (564 հազար հա), զբաղեցնում են Լալվար-Լեջանի, Իջևանի, Գուգարաց, Բազումի, Փամբակի և Զանգեզուրի լեռնաշղթաների, Արցախի արևելյան լանջերի 900- 2400 մ բարձրությունները, հանդիպում են նաև տարբեր մասնատվածությամբ լեռնալանջերում և փոքրաթեք սարավանդներում։
Նկարագրություն
Գտնվում են չափավոր տաք, փոփոխական խոնավությամբ կլիմայական ու չոր ծառաթփուտատեսակներով հարուստ բոխու, կաղնու, թխկու անտառածածկոցի պայմաններում։ Անտառային դառչնագույն հողերը բնորոշվում են կավայնացմամբ, զգալի քարքարոտությամբ, կավավազային մեխանիկական կազմով։
Օգտագործում
Այդ հողերի 46,4 %-ը տարբեր աստիճանների տափաստանացված է, որից 27%-ն օգտագործվում է որպես վարելահող, խոտհարք և արոտավայր։
Կատեգորիա:Հող
Տենելիեռ
Տենելիեռ (Thennelières), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 336 մարդ, բնակչության խտությունը` 49.93 մարդ/կմ²։ Բնակավայրը զբաղեցնում է 6.73 կմ² տարածք։
Աշխարհագրություն
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 80 կմ հարավ, Տրուա քաղաքից` 8 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 213 աշխատունակ (15-64 տարեկան) բնակիչ, որոնցից ակտիվ էին 167-ը, իսկ ոչ ակտիվները` 46։ Ակտիվության ցուցանիշը կազմում է 78,4 %։ 167 աշխատունակ մարդկանցից աշխատել է 161 անձ (79 տղամարդ և 82 կին)։ Գործազուրկ են եղել 6 անձ (3 տղամարդ և 3 կին)։ 46 անաշխատունակներից 13-ը եղել են աշակերտներ կամ ուսանողներ, 23-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հայսմավուրք (4680)
Հայսմավուրք (4680), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4680 թվի տակ։ Ձեռագիրը գրվել է 1579 թվականին Թումայ, Բարսեղ, Յովտնէս Յակոբ գրիչի կողմից։ Ստացողը եղել է Յովհաննէսն։ Գրված է թղթի վրա, որը ունի 41x30 չափս։ Ձեռագիրը կազմված է 614 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ և կարմիր կտավ։ Հիշատակարաններ գրչի՝ <3ա, 93ա, 99ա, 220ա, 327ա, 484բ, 614ա և այլուր, կազմողի՝ 1ա, հետագայի՝ 3ա, 126բ և այլուր (1669թ.), 614ա (17-րդ դար) 327ա (1866թ.) :
Բովանդակություն
P Արտագրել առանձին կետերով։
Ծանոթագրություններ
Կատեգորիա:Մատենադարանի ձեռագրեր
Շնորհավոր Սուրբ ծնունդ (ֆիլմ, 2005)
Սյուժե
1914 թվականին, ճրագալույցի երեկոյան Արևմտյան ռազմաճակատի կորած հատվածում սուրբծննդյան տխուր հանդիսությունը վերածվում է բրիտանացի, ֆրանսիացի ու գերմանացի զինվորների եղբայրացման։ Սուրբ Ծնունդին մարդիկ անմոռանալի ու անկանխատեսելի, խրամատների մեջ ծնված եղբայրացում են ապրում։ Զենքերը թողնելով խրամատներում` նրանք հանդիպում են միմյանց` իրար Սուրբ Ծնունդ շնորհավորելու համար։ Ֆիլմում կա 6 հիմնական կերպար. Գորդոնը (լեյտենանտ), Աուդեբերտը (ֆրանսիացի լեյտենանտ), Հորսթմայեր (գերմանացի-հրեա լեյտենանտ), Պալմերը (շոտլանդացի քահանա, որ աշխատում է որպես պատգարակ տեղափոխող) և գերմանացի տենոր Նիկոլոս Սփրինկն ու նրա դանիացի հասնացուն, Աննա Սորենսենը (երկու հայտնի օպերային աստղեր)։ Ֆիլմն սկսում է դպրոցականների տեսարանով, ովքեր հայրենասիրական ելույթներ են ունենում` գովաբանելով իրենց հայրենիքը և քննադատելով թշնամուն։ Շոտլանդիայում, Ջոնաթան և Վիլյամ երիդասարդ եղբայրները միանում են պատերազմին` հետևելով իրենց հոգևոր առաջնորդ Հայր Պալմերին։ Գերմանիայում զինվորականն ընդհատում է Սփրինկի ներկայացումը` զինվորագրման մասին հայտարարելու համար։ Աուդեբերտը նայում է իր հղի կնոջ լուսանկարին, ում նա ստիպված է թողնել Ֆրանսիայի գրավված հատվածում։ Գերմանական դիրքերի վրա հարձակմանը ֆրանսիացի ու շոտլանդացի շատ զինվորներ են զոհ գնում, այդ թվում և` Վիլյամը։ Գերմանիայում Աննան խոստանում է ելույթներ ունենալ զինվորների համար, և Սփրինկը նրան թույլ է տալիս ուղեկցել իրեն։ Նրանք միասին գիշեր են անցկացնում, հետո` ներկայացում են խաղում։ Հետո Սփրինկը դառնությամբ է արտահայտվում շտաբներում նստած գեներալների հարմարավետության վերաբերյալ և որոշում է հետ գնալ ռազմաճակատ` զորքի համար երգելու։ Սփրինկն ի սկզբանե դեմ է լինում Աննայի` իր հետ գալուն, սակայն կարճ ժամանակ անց համաձայնում է։ Որ պաշտոնական հաշտությունն սկսվում է այն ժամանակ, երբ շոտլանդացիներն սկսում են երգել տան ու տոների մասին երգեր։ Սփրինկն ու Սորենսենը հասնում են գերմանական ռազմաճակատ ու Սփրինկն սկսում է երգել իր ընկերների համար։ Երբ նա երգում է «Լուռ գիշեր» երգը, նրան ընեկրակցում են շոտլանդական կողմից։ Նրանց միանում են շատ այլ զինվորներ։ Հետո վերջիններս հանդիպում են իրար ու պայմանավորվում են հրադարդար անել այդ երեկո։ Տարբեր զինվորներ, միմյանց հանդիպելով, շնորհավորում եմ Սուրբ Ծնունդը` մաղթելով իրար "Joyeux Noël", "Frohe Weihnachten" և "Merry Christmas": Նրանք իրար շոկոլադ, շամպայն և իրար սիրելիների նկարներ են փոխանցում։ Հորսթմայերը Աուդեբերթին է տալիս իր դրամապանակը` կնոջ լուսանկարը մեջը, և նրանց միավորում են նախապատերազմական հիշողությունները։ Պալմերն ու շոդլանդացիները պատարագ են մատուցում զինվորների համար։ Ջոնաթանը չի մասնակցում շուրջը կատարվող իրադարձություններին` սգալով իր եղբոր մահը։
Ֆիլմի մասին
Ֆիլմի ռեժիսոր Քրիստիան Քարիոնը ֆիլմի մասին ասել է. :
Արտաքին հղումներ
Կատեգորիա:Ֆրանսիական ֆիլմեր Կատեգորիա:Սուրբծննդյան ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ռազմական ֆիլմեր Կատեգորիա:Գերմաներեն ֆիլմեր Կատեգորիա:Ֆրանսերեն ֆիլմեր Կատեգորիա:Անգլերեն ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Բրիտանական ֆիլմեր Կատեգորիա:Գերմանական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Անգլերեն ֆրանսիական ֆիլմեր Կատեգորիա:Ռումինական ֆիլմեր
Ռոդելաս
Ռոդելաս (Rodelas), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում ։ Մտնում է Պաուլու Աֆոնսու գավառի կազմի մեջ։ Բնակչությունը կազմում է 7691 մարդ՝ 2006 թվականի տվյալներով։ Գրավում է 2 575,088 կմ2 տարածք։ Բնակչության խտությունը՝ 3,0 մարդ/կմ²։
Սիբիու
Սիբիու (Sibiu, Հերմանշտադտ Hermannstadt, Նադսեբեն Nagyszeben, սերբ․՝ Сибињ), քաղաք Ռումինիայում, Տրանսիլվանիա տարածաշրջանում։ Սիբիու ժուդեցի վարչական կենտրոնն է։
Սիբիուն Ռումինիայի մշակութային և կրոնական կարևորագույն կենտրոններից մեկն է, ինչպես նաև երկրի կենտրոնական ճանապարհային հանգույցը։ Մինչ Երկրորդ համաշխարհային պատերազմը տրանսիլվանական սաքսոնների կենտրոնն էր։ 2007 թվականին (Լյուքսեմբուրգի հետ միասին) ընտրվել է Եվրոպայի մշակութային մայրաքաղաք ։
Պատմություն
Սիբիուն առաջին անգամ հիշատակվում է 1191 թվականին՝ Ցելեստինոս III պապի օրոք Հռոմեական կուրիայի թողարկած փաստաթղթերում։
14-րդ դարում քաղաքը դարձել է առևտրական կարևոր կենտրոն։
Առաջին համաշխարհային պատերազմից հետո՝ Ավստրո-Հունգարիայի անկումից հետո, Սիբիուն մտավ Ռումինիայի կազմ, սակայն քաղաքի բնակչության ճնշող մեծամասնությունը մինչև 1941 թվականը, նախկինի պես, կազմում էին գերմանացիները։ 1950-ականների սկզբից և մինչ 1990-ականները էթնիկ գերմանացիների մեծ մասը գաղթել է Գերմանիա։
2000-2014 թվականներին քաղաքապետը Կլաուս Յոհաննեսն էր։
Բնակչություն
2011 թվականին քաղաքի բնակչությունը կազմում էր ։ Բնակչության թվաքանակով քաղաքը 15-րդ հորիզոնականում է։
Քույր-քաղաքներ
Սիբիուն քույր-քաղաք է հետևյալ քաղաքների հետ․
Արտաքին հղումներ
Կատեգորիա:Ռումինիայի քաղաքներ Կատեգորիա:1191 թվականին հիմնադրված բնակավայրեր
Շրյոդինգերի պատկերացում
Շրյոդինգերի պատկերում համակարգի վիճակը զարգանում է ժամանակի ընթացքում։ Փակ քվանտային համակարգի զարգացումը տրվում է ունիտար օպերատորով՝ ժամանակի էվոլյուցիայի օպերատորով։ Քանի որ ժամանակի ձևավորում է վիճակի վեկտոր t0պահին  վիճակի վեկտորին t պահին, ժամանակային էվոլյուցիայի օպերատորը սովորաբար գրվում է U(t, t_0), և ունենք Այն դեպքում, երբ համակարգի համիլտոնյանը չի փոխվում ժամանակի ընթացքում, ժամանակային էվոլյուցիայի օպերատորը ունի տեսքը, որտեղ էքսպոնենտը հաշվարկվում է Թեյլորի շարքի միջոցով։
Շրյոդինգերի պատկերացումն օգտակար է, երբ գործ ունենք ժամանակից անկախ համիլտոնյանի հետ H, այսինքն՝ ։
Հիմքը
Քվանտային մեխանիկայում քվանտամեխանիկական համակարգի վիճակը ներկայացվում է
ψ(x, t)
կոմպլեքս ալիքային ֆունկցիայով։ Ավելի աբստրակտ կերպով վիճակը կարող է ներկայացվել վիճակի վեկտորի տեսքով կամ փակագծային նշանակումներով (բրե֊քիտ նշանակումներ, անգլ․՝ bra-ket notation), ։ Այս նշանակումը հիլբերտյան տարածության տարր է՝ վեկտորական տարածություն, որը պարունակում է համակարգի բոլոր հնարավոր վիճակները։ Քվանտամեխանիկական օպերատորը ֆունկցիա է, որը որպես արգումենտ վերցնում է «քիտը» և ներկայացնում է այլ քիտ՝ ։
Քվանտային մեխանիկայի Շրյոդինգերի և Հայզենբերգի ներկայացումների տարբերությունները գործ ունեն ժամանակի ընթացքում փոխվող համակարգերի հետ, համակարգի՝ ժամանակից կախված բնույթը պետք է տեղի ունենա վիճակի վեկտորների և օպերատորների որոշ կոմբինացիայով։ Օրինակ, քվանտային ներդաշնակ տատանակը կարող է լինել վիճակում, որի համար իմպուլսի սպասվող արժեքները՝, ժամանակի ընթացքում փոխվում են սինուսոիդով։ Կարելի է հարցնել, թե սինուսոիդալ տատանումը պետք է արտացոլվի  վիճակի վեկտորով, \hat{p} իմպուլսի օպերատորով կամ թե երկուսն էլ։ Այս երեք ընտրություններն էլ ճիշտ են, առաջինը տալիս է Շրյոդինգերի պատկերացումը, երկրորդը՝ Հայզենբերգի պատկերացումը, երրորդը՝ փոխազդեցության պատկերացումը։
Սահմանում
U(t, t0) ժամանակային էվոլյուցիայի օպերատորը սահմանվում է որպես մի օպերատոր, որն ազդում է «քիտի» վրա t0 պահին՝ ստանալու համար քիտը ժամանակի մի այլ t պահին․ Փակագծային նշանակումներով ունենք ունենք
Հատկություններ
Ժամանակի էվոլյուցիայի օպերատորը պետք է լինի ունիտար, քանի որ մենք պահանջ ենք դնում, որ վիճակի քիտի նորմը պետք է չփոխվի ժամանակի ընթացքում։ Այսինքն՝
Ուստի,
Եթե t = t0, ապա U֊ն նույնական օպերատոր է, քանի որ
Էվոլյուցիան t0֊ից t կարելի է դիտարկել որպես երկու քայլանի ժամանակային էվոլյուցիա, սկզբում՝ t0֊ից t1 միջանկյալ վիճակին, և ապա՝ t1֊ից վերջնական t վիճակին։ Այսպիսով՝
Դիֆերենցիալ հավասարումը ժամանակի էվոլյուցիայի օպերատորի համար
Ժամանակի էվոլյուցիայի օպերատորի t0 ինդեքսը կարելի է անտեսել, պայմանով, որ և այն գրել որպես U(t)։ Շրյոդինգերի հավասարումը՝ որտեղ H֊ը համիլտոնյանն է։ Կիրառելով ժամանակի էվոլյուցիայի U օպերատորը՝ գրելու համար, կունենանք
Քանի որ հաստատուն «քիտ» է («քիտ» վիճակը ֊ում) և քանի որ վերևի հավասարումը հիլբերտյան տարածությունում ճիշտ է ցանկացած հաստատուն «քիտի» համար, ժամանակի էվոլյուցիայի օպերատորը պետք է ենթարկվի հավասարմանը։ Եթե համիլտոնյանն անկախ է ժամանակից, վերևի հավասարման լուծումը կլինի
Քանի որ H֊ը օպերատոր է, էքսպոնենցիալ արտահայտությունը կհաշվարկվի Թեյլորի շարքի միջոցով՝